b'\n_START_ARTICLE_\nK\xc3\xb8nnenes kamp (spilteori)\n_START_SECTION_\nLigev\xc3\xa6gtsanalyse\n_START_PARAGRAPH_\nDette spil har to ren-strategi Nash-ligev\xc3\xa6gte, dvs. valg af strategier, s\xc3\xa5 det ikke kan betale sig for nogle af spillerne at \xc3\xa6ndre sin strategi. Det er: Begge g\xc3\xa5r til fodbold og begge g\xc3\xa5r til opera. Disse to ligev\xc3\xa6gte er dog uretf\xc3\xa6rdige, fordi det altid er den samme der f\xc3\xa5r sin vilje. Ud over denne ligev\xc3\xa6gt, er der ogs\xc3\xa5 en blandet Nash-ligev\xc3\xa6gt: At begge spillere v\xc3\xa6lger deres foretrukne aktivitet 60% af gangene. Denne ligev\xc3\xa6gt har dog ogs\xc3\xa5 nogle ulemper: Den er ustabil, og det gennemsnitlige udbytte er mindre for begge end det ville v\xc3\xa6re hvis de blev enige om at g\xc3\xa5 til f.eks. opera hver gang.'